מסע בין כוכבים: פיקארד

מסע בין כוכבים: פיקארד (באנגלית: Star Trek: Picard) היא סדרת טלוויזיה אמריקאית בזיכיון "מסע בין כוכבים", שיצאה לאקרנים בתחילת שנת 2020. הסדרה עוסקת בדמותו של ז'אן לוק פיקארד. הסדרה נוצרה עבור שירות הזרמת המדיה CBS All Access כחלק מהרחבת יקום "מסע בין כוכבים" אותה מוביל עבור הרשת אלכס קורצמן. עלילת הסדרה מתרחשת כעשרים שנה לאחר עלילת הסרט "מסע בין כוכבים: נמסיס" משנת 2002 בו נראתה לאחרונה דמותו של פיקארד. בסדרה זו מושפעת דמותו של פיקארד מהשמדת הכוכב רומולוס כפי שנראתה בסרט "סטארטרק" משנת 2009. פטריק סטיוארט משמש כמפיק בפועל של הסדרה, ומגלם את דמותו של פיקארד, אותו גילם בין השנים 1987 ל-2002 במסגרת הסדרה "מסע בין כוכבים: הדור הבא" וסרטי הקולנוע שבעקבותיה, כמו גם בתפקידי אורח אחרים בזיכיון. סנטיאגו קבררה, מישל הארד, אוון אווגורה, אליסון פיל, הארי טרדוויי ואיזה בריונס מככבים בסדרה גם הם. השמועות הראשונות על הסדרה החלו ביוני 2018 כשקורצמן החל בהרחבת הזיכיון. ההודעה הרשמית על הסדרה יצאה באוגוסט באותה שנה, לאחר משא ומתן ממושך עם סטיוארט שהצהיר בעבר שלא יחזור לזיכיון אחרי הסרט "נמסיס". צילומי הסדרה החלו באפריל 2019, בקליפורניה. הפקת העונה השנייה החלה עוד בטרם הסתיים תהליך גמר ההפקה של העונה הראשונה, אך היא נעצרה (כמו הפקות רבות נוספות) בשל התפרצות מגפת הקורונה. הפרק הראשון בעונה הראשונה שודר בארצות הברית ב-23 בינואר, והפרק האחרון בעונה השלישית והאחרונה (השלושים במספר) צפוי להיות משודר ב-20 באפריל 2023. הסדרה מתרחשת 18 שנה לאחר הופעתו האחרונה של פיקארד, בסרט "מסע בין כוכבים: נמסיס" משנת 2002. דמותו של פיקארד מושפעת מאוד מהרס כוכב הבית של הרומולאנים, רומולוס, כפי שנראה בסרט "סטארטרק" משנת 2009, וכן ממותו של הקצין השני שלו, האנדרואיד דאטה, שהקריב את עצמו על מנת להציל את חייו באירועי הסרט "נמסיס". עוד בטרם שידורה של העונה הראשונה הוציאה CBS שני פריקוולים רשמיים הנחשבים כחלק מהקאנון של מסע בין כוכבים. בסדרת הקומיקס Star Trek: Picard Countdown מתברר שפיקארד, כאדמירל, הוביל צי הצלה שמטרתו הייתה לפנות רומולאנים רבים ככל האפשר מהחלל הרומולאני עוד בטרם תתרחש הסופרנובה העתידה להשמיד את רומולוס. במקביל נבנה צי ספינות הצלה במספנת יוטופיה פלנישיה, תחת פיקודו של ג'ורדי לה פורג', שנמצאת על מאדים. בפרק "ילדי המאדים" (Chidren of Mars) בסדרה מסעות קצרים התברר כי במהלך המאמצים לבניית צי הספינות שיצילו את הרומולאנים, הותקפה המספנה על ידי צבא אנדרואידים (Synths) והושמדה. על פי הספר "The Last, Best Hope" שהיה הראשון בסדרת הספרים שמלווה את הסדרה, מדובר באנדרואידים שנבנו על ידי ברוס מדוקס ואלטן איניגו סונג בניסיון לחקות את מודל האנדרואידים של נוניאן סונג, דוגמת דאטה, ו-B4. בעונתה השנייה של הסדרה, מצטרפת דמותו של קיו, ששולח את פיקארד לעתיד חלופי שבו עוותה ההיסטוריה, כך שבמקום הפדרציה נוסדה האימפריה הטראנית האכזרית. פיקארד וצוותו, בלוויית מלכת הבורג, יוצאים אל העבר במטרה לגלות מה השתנה בעבר ולתקן את המצב. בעונה השלישית מצטרפים לפיקארד מלבד שבע מתשע וראפי, גם חברי צוות הפיקוד הוותיקים שליוו אותו עת פיקד על ה"אנטרפרייז"-D, במטרה להציל את הפדרציה מאיום קואליציית הדומיניון והבורג. מתברר שלפיקארד יש בן שלא הכיר, מזוגיות קצרת מועד עם בוורלי קראשר, והוא מהווה חלק מהותי בתוכנית הקואליציה להשמדת הפדרציה. ערך מורחב – מסע בין כוכבים: פיקארד - דמויות ב-2018 הפך קורצמן למפיק העל היחיד של הסדרה "מסע בין כוכבים: דיסקברי". ביוני באותה שנה חתם עם אולפני CBS על חוזה לחמש שנים במסגרתו יהיה קורצמן אחראי על הרחבת זיכיון "מסע בין כוכבים" מעבר לסדרה "דיסקברי", לסדרות טלוויזיה נוספות, מיני-סדרות וסדרות אנימציה. אחת הסדרות הללו הייתה "מסע בין כוכבים: פיקארד", בה ישוב פטריק סטיוארט לגלם את תפקיד הקפטן אותו גילם ב"מסע בין כוכבים: הדור הבא". קורצמן ועקיבא גולדסמן (שעבד על העונה הראשונה של "דיסקברי") היו האחראיים לפרויקט, על פי השמועות. הרעיון הראשוני לסדרה החל במהלך כתיבת הפרק "Children of Mars" בסדרה "מסעות קצרים". במקור היה אמור לגלם את פיקארד שחקן אחר, צעיר יותר, אך קורצמן העלה רעיון לפיו סטיוארט ילוהק לתפקיד, והפרק הקצר יהווה פתיח לסדרה חדשה שתתמקד כולה בדמותו של פיקארד. קורצמן האמין שפיקארד הוא הקפטן הטוב ביותר ב"מסע בין כוכבים" וכלל סדרה בכיכובו ב"רשימת המשאלות" שהעביר ל-CBS כשזו פנתה אליו בבקשה לרעיונות לסדרות נוספות בזיכיון. קורצמן וגולדסמן פנו לסטיוארט לראשונה בסוף 2017, למרות הצהרותיו של סטיוארט שלא יחזור לזיכיון. קורצמן וגולדסמן, ויחד עימם קריסטין באייר שצורפה לצוות "דיסקברי" לאחר שכתבה בעבר ספרים וחוברות קומיקס עבור "וויאג'ר" נפגשו עם סטיוארט, שהתכוון לדחות את ההצעה, אך הסתקרן מספיק כדי לבקש מהם מסמך של שלושה עמודים שמתאר את הרעיונות שהעלו לסדרה. במקביל הזמין גולדסמן את הסופר מייקל שייבון, שהיה עימו בקשרי חברות, לעבוד יחד על הפרויקט. והארבעה סיימו עם תקציר של 34 עמודים שאותו שלחו לסטיוארט. סטיוארט ארגן פגישה נוספת במרץ 2018, ואז אישר את השתתפותו בפרויקט. במהלך ההתלבטות אם להצטרף לפרויקט ביקש סטיוארט מקורצמן שהסדרה תהיה שונה במידה ניכרת מסדרות "מסע בין כוכבים" קודמות, כך שתהיה "מה שאנשים זוכרים, אך בה בעת לא מה שהם מצפים לו בכלל, אחרת לשם מה לעשות זאת?". סטיוארט הביע חשש שהסדרה תהיה הומוריסטית מדי, אך קיבל הבטחה מהצוות היצירתי שזה לא יהיה המצב. ב-4 באוגוסט 2018 הופיע סטיוארט בהפתעה בכנס מעריצי "מסע בין כוכבים" השנתי בלאס וגאס, והודיע רשמית על הסדרה ועל השתתפותו בה. כמו כן הודיע שישמש כמפיק בפועל של הסדרה לצידם של קורצמן, גולדסמן, שייבון, ג'יימס דאף (גם הוא ממפיקי "דיסקברי"), הת'ר קאדין (מחברת ההפקה "Secret Hideout" של קורצמן), רוד רודנברי (בנו של ג'ין רודנברי, יוצר "מסע בין כוכבים") וטרוור רות' מחברת ההפקה של רודנברי. קריסטין באייר נותרה חלק מהצוות היצירתי. בהודעה נמסר שהסדרה תעלה לאוויר ב-2019. באוקטובר מסרה קאדין כי הסדרה אמורה להימשך מספר עונות ולא להיות מיני-סדרה, והוסיפה שהסדרה לא תשודר במקביל ל"דיסקברי" או אחת מסדרות "מסע בין כוכבים" האחרות שנמצאות בפיתוח. קורצמן הוסיף שהסדרה של פיקארד תעמוד בפני עצמה, ולאחר מכן הרחיב שבעוד ש"דיסקברי" היא "קליע", הסדרה של פיקארד הרבה יותר "מהורהרת", בעלת "קצב משלה" ותחושה "מציאותית" יותר. המנהל המסחרי של CBS, דייוויד נבינס, אישר בדצמבר 2018 שהסדרה תעלה בשירות הסטרימינג CBS ALL Access בסוף 2019, לאחר סיום עונתה השנייה של "דיסקברי" ושחרור מספר פרקים נוספים של "מסעות קצרים". בינואר 2019 גילה סטיוארט שהסדרה תורכב מעשרה פרקים, והכוונה להמשיך את הסדרה למספר עונות, כשחודש לאחר מכן הוסיף "אנחנו מוכנים לאפשרות של תוכנית שתרוץ שלוש שנים". בפברואר, בראיון בתוכניתו של לארי קינג סיפרה כוכבת "דיסקברי" סוניקווה מרטין-גרין על ההפקה המתקדמת של הסדרה ומסרה "יקראו (לסדרה) "פיקארד". רשימת הפקות ממרץ 2019 נקבה בשם הסדרה כ"מסע בין כוכבים: דסטיני" (Star Trek: Destiny), שם ש-CBS רשמה עליו זכויות ב-2018 והיה שמה של טרילוגיית ספרים ביקום הלא קאנוני של "מסע בין כוכבים" שיצאה לאור ב-2008. ב-16 במאי אושר סופית ששם הסדרה יהיה "מסע בין כוכבים: פיקארד". בתחילה הוכרז כי בניגוד למסורת לפיה לכל סדרה ישנו מנהל יצירתי (Showrunner) אחד, סדרה זו תנוהל על ידי צוות יצירתי רחב. אך בסוף יוני הודיע קורצמן כי מייקל שייבון הוכרז כמנהל היצירתי של הסדרה. במהלך האירוע המרכזי בכנס קומיק-קון, סן דייגו הוצג חלק נכבד מצוות הסדרה המיועד, והוצג טריילר חדש. בין השאר חוזרים לזיכיון בתפקידיהם המקוריים השחקנים ברנט ספיינר שיחזור לגלם את דמותו של דאטה שנהרג באירועי הסרט "נמסיס", ג'רי ריאן שתחזור לגלם את דמותה של שבע מתשע מהסדרה "מסע בין כוכבים: וויאג'ר" וג'ונתן דל ארקו שיחזור לגלם את דמותו של הבורג יו. בנוסף הוכרז כי ג'ונתן פרייקס ומרינה סירטיס יחזרו לגלם את דמויותיהם של ויליאם רייקר ודיאנה טרוי בהתאמה. צוות הכותבים הראשוני החל בעבודה בסוף ספטמבר 2018, ועבד במשך שבועיים לצד סטיוארט. במהרה הצטרפו כותבים נוספים עד כדי צוות כתיבה מלא, והסדרה פורקה לשמונה פרקים בסוף דצמבר 2018. הסדרה מתרחשת 18 שנים אחרי ההופעה האחרונה של סטיוארט בתפקיד, בסרט "נמסיס" בשנת 2002. קורצמן גילה שבסדרה נגלה את פיקארד כשהוא "שונה באופן רדיקלי" בעקבות השמדת רומולוס מספר שנים אחרי עלילת הסרט "נמסיס", כפי שנראו בסרט "סטארטרק" מ-2009. סטיוארט מסר שהסדרה היא סיפור אחד ארוך, ואף על פי שהוא מתרחש במקביל להצצה לעתיד שקיבלנו בפרק האחרון של "הדור הבא", "All Good Things...‎", אין בכוונתו לגדל זקן לטובת הסדרה, למרות הופעתו המזוקנת באותו פרק. קורצמן מסר שהסדרה תהיה "פסיכולוגית יותר, מחקר דמות של האדם הזה בשנות הפרישה שלו", וציין שנדיר שבסדרת טלוויזיה יככב שחקן מבוגר כמו סטיוארט. בסדרה יהיה על דמותו של פיקארד למצוא את דרכה בחזרה לחזון האופטימי המקורי של רודנברי לזיכיון. קורצמן מקווה שהדבר יחזק את אותו חזון, בעוד הדמות עוברת ב"עמקים עמוקים" (במובנם הנפשי). בראיון נוסף מסר קורצמן שהסדרה "תלך ותהפוך מוכרת יותר ככל שהעונה תתקדם" וציין שאף על פי שהסדרה ממוקדת בפיקארד, הרי שהצופים יכולים לצפות לאווירה המשפחתית המוכרת שהייתה על סיפונה של ה"אנטרפרייז" בסדרה "הדור הבא". בראיון לקראת עונתה השנייה של הסדרה הודה עקיבא גולדסמן, מכותביה הראשיים של הסדרה, כי אחד הלקחים שלקחו עימם מהעונה הראשונה לעונה השנייה הוא הצורך בכתיבת העונה כולה לפני תחילת הצילומים, שכן עונתה הראשונה של "פיקארד" צולמה עוד בטרם היה ידוע כיצד היא עתידה להסתיים. ההודעה לפיה סטיוארט יככב בסדרה פורסמה בד בבד עם ההכרזה על הסדרה עצמה. סטיוארט חוזר לתפקיד לראשונה מאז שנת 2002 אז גילם את התפקיד בסרט "מסע בין כוכבים: נמסיס". באותו זמן חש סטיוארט שמסלולו של התפקיד בזיכיון "הסתיים בנסיבות טבעיות", אך בשנים שלאחר מכן סיפר שנדהם מכמות הסיפורים על ההשפעה של הדמות על חייהם של מעריצים, ולכן החליט שישמח כעת "לראות כיצד יוכל לחקור ולחוות איזה אור מנחם ומתקן יוכל להאיר על זמנים אפלים למדי אלה". בתחילת מרץ 2019 שוחררה ההודעה לתקשורת לפיה סנטיאגו קבררה ומישל הארד יככבו שניהם לצד סטיוארט. קבררה, שחקן מבוקש במיוחד באותה תקופה, החליט לבחור בסדרה הזו על פני הצעות רבות נוספות שקיבל. בהמשך החודש לוהק שחקן לא מוכר יחסית בשם אוון אווגורה לתפקיד קבוע. באפריל לוהקו אליסון פיל, הארי טרדוויי ואיזה בריונס. קורצמן התייחס לעובדה שהסדרה מתרחשת בעתיד רחוק יותר מכל סדרת "מסע בין כוכבים" לפניה באומרו שבכוונתם ללכת בכיוון מתון יותר, "ללא קלישאות מדע בדיוני, כמו מגדלים מרחפים באוויר" וציין כי "ניסינו להימנע מזה לכל אורך תהליך העיצוב של המראה והתחושה שהוא נותן. החשיבות היא בפרטים האישיים שאתה יכול להתחבר אליהם היום, בהווה, אף על פי שהסדרה מתרחשת בעתיד רחוק כל כך". ההפקה החלה ב-22 באפריל 2019, שבוע לאחר תאריך היעד המקורי, באולפני סנטה קלאריטה בקליפורניה, תחת כותרת ההפקה "Drawing Room". בדצמבר 2018 העניקה ועדת הסרטים של קליפורניה (California Film Commission) מענק של 15.6 מיליון דולר אמריקאי בזיכויי מס, בתמורה לכך שההפקה תתקיים בקליפורניה ולא בטורונטו שבקנדה, שם צולמה "דיסקברי". שני הפרקים הראשונים יבוימו על ידי האנל קולפפר, שביימה בעבר גם עבור "דיסקברי" ותהיה האישה הראשונה לביים פרק פתיחה בסדרה בזיכיון "מסע בין כוכבים". שני הפרקים הללו מהווים את ה"בלוק" הראשון של צילומי הסדרה, שעשרת פרקיה מחולקים ל"בלוקים" בני שני פרקים כל אחד. ג'ונתן פרייקס, שגם הוא ביים בעבר פרקים עבור "דיסקברי", ומספר פרקים וסרטי קולנוע בזיכיון, ויביים את הבלוק השני בסדרה הנוכחית ציין שהוא מאמין שהסיבה למערכת ה"בלוקים" נובעת משיקולי מס ולא משיקולים יצירתיים. הצילומים אמורים היו להסתיים ב-1 באוקטובר 2019. ב-23 במאי הודיעה האנל קולפפר בציוץ מחשבון הטוויטר שלה כי צילומי ה"בלוק" שלה הסתיימו, וכי העבירה את המושכות לג'ונתן פרייקס. ב-18 ביוני הודיע פרייקס בציוץ מחשבון הטוויטר שלו כי צילומי ה"בלוק" שלו הסתיימו. פרק הבכורה של הסדרה היה אמור להיות משודר בסוף שנת 2019, והסדרה אמורה לכלול 10 פרקים. בארצות הברית הופצה הסדרה על ידי CBS All Access, בקנדה בערוץ Space (באנגלית) וערוץ Z (בצרפתית) ולאחר מכן הוזרמה המדיה באמצעות שירות Crave, כולם של תאגיד Bell Media. בתחילה דווח כי נטפליקס קיבלה את זכויות השידור ב-188 מדינות נוספות, ותשחרר את הפרקים על פי סדר הופעתם תוך 24 שעות משידורם בארצות הברית, אך ב-13 במאי דווח כי דווקא שירות פריים וידאו של חברת אמזון חתם על עסקה עם CBS במסגרתה ישדר את הפרקים בשוק הבינלאומי, בכ-200 מדינות מחוץ לארצות הברית. ב-23 במאי 2019, בדיוק 25 שנה לאחר שידור הפרק האחרון בסדרה "הדור הבא", יצא הטיזר טריילר הראשון לסדרה. בטריילר נראה פיקארד כשהוא מטפל בגפנים בכרם (כפי הנראה, הכרם של משפחת פיקארד, שעבר אליו בירושה לאחר מות אחיו, רוברט) ומכין ארגזי בקבוקי יין מהיקב המשפחתי, "שאטו פיקארד". על רקע תמונות אלה נשמע קולה של דמות נשית המספרת כי לפני חמש עשרה שנים הוביל אדמירל פיקארד ארמדה למסע ההצלה הגדול ביותר, שבסופו התרחש "הבלתי ייאמן", ופיקארד שאיבד את אמונו בעצמו, או בצי הכוכבים, עזב את צי הכוכבים. התיאור מסתיים כשהיא שואלת אותו מדוע עזב את הצי, ואז נראים לראשונה פניו של פיקארד, כשהוא לבוש בגדים אזרחיים. הטיזר מסתיים בכיתוב "לפעמים הסוף הוא רק ההתחלה" על רקע נעימת הפתיחה של הסדרה "דור ההמשך" מתנגנת בחליל (כלי שבו למד פיקארד לנגן בפרק "The Inner Light"). פוסטר שהופץ בתחילת יולי הציג את פיקארד בבגדים אזרחיים על רקע הכרם המשפחתי, כשלצידו כלב מסוג פיטבול. על הקולר של הכלב שעוצב בצורת סמל צי הכוכבים מופיע שמו, "No. 1". בכנס קומיק-קון, סן דייגו, נחשף הטריילר המלא הראשון של התוכנית. בטריילר הופיעו, מלבד פיקארד עצמו, מספר דמויות מוכרות מסדרות קודמות בזיכיון כמו דאטה ושבע מתשע. באוקטובר 2019 הופץ טריילר שני, ובו הופיעו לראשונה השחקנים ג'ונתן פרייקס ומרינה סירטיס. באותו טריילר פורסם לראשונה כי תאריך שידור הבכורה של הסדרה הוא 23 בינואר 2020. בדצמבר 2019 הופץ טיזר טריילר נוסף שאורכו 27 שניות, האחרון לקראת שידורה של הסדרה. בדצמבר 2019, כחודש לפני צאתה לאקרנים של העונה הראשונה, הוכרז כי אושרה הפקתה של עונה שנייה לסדרה. את העונה השנייה יפיק בפועל טרי מטאלס, שמונה לכותב הראשי של הסדרה לאחר ששייבון הודיע שלא ימשיך בתפקיד. בעונה השנייה הוחלף מייקל שייבון בטרי מטאלס ככותב העל, מאחר שבמקביל להפקת העונה השנייה שימש שייבון, יחד עם אשתו, איילת ולדמן, כמפיק בפועל של סדרת הטלוויזיה "ההרפתקאות המדהימות של קוואליר וקליי" של רשת שואוטיים, והמבוססת על ספר באותו השם של שייבון. בתקופת מגפת הקורונה התראיין קורצמן וסיפר כי למרות המגפה והעובדה שאנשי צוות ההפקה וצוות הכותבים אינם יכולים להיפגש פיזית, הרי שהם מקיימים פגישות שוטפות באמצעות שיחות וידאו, וציין שניצלו את התקופה על מנת לסיים את כתיבת העונה השנייה של הסדרה. עוד ציין קורצמן בראיון שצילומי הסדרה יחלו בשנת 2021. בריאיון לתוכנית האירוח "The View"(אנ') ששודרה לפני צאת הפרק הראשון של העונה הראשונה הזמין סטיוארט את השחקנית וופי גולדברג שגילמה את דמותה של גאינן ב"הדור הבא" להצטרף לסדרה בעונתה השנייה. השחקנית הביעה את הסכמתה. באפריל 2020 פורסם שלוואר ברטון נמצא במגעים עם האולפנים במטרה לחזור ולגלם את דמותו של ג'ורדי לה פורג'. על פי הראיון הציע ברטון לצוות הסדרה שג'ורדי יופיע כמרצה שמעביר את הידע שצבר לדור הבא. ב-5 באפריל 2021, פורסם כי השחקן ג'ון דה לנסי יגלם בעונה השנייה את קיו, דמות אותה גילם בסדרות "הדור הבא", "חלל עמוק 9", "וויאג'ר" וכן דיבב בסדרה "סיפונים תחתונים". בספטמבר פורסם שהשחקנית אנני ורשינג תגלם את דמותה של מלכת הבורג בעונה השנייה של הסדרה. כמו העונה הראשונה, גם העונה השנייה זכתה ממדינת קליפורניה לתמריץ על מנת להפיק את הסדרה בתחומה בסך של 20.4 מיליון דולר בזיכוי במס. בראיון בתקופת מגפת הקורונה ציין קורצמן שצילומי הסדרה יחלו בשנת 2021. בראיונות נוספים לאורך השנה ציינו ג'ונתן פרייקס ואוון אווגורה שהצילומים צפויים להתחיל בינואר 2021. באוקטובר 2020 פרסם האתר SpoilerTV כי ב-Production Weekly, שבועון המפרט לגבי הפקות שונות ברחבי ארצות הברית, פורסם שעונות 2 ו-3 של הסדרה יצולמו ברצף, כשעונה 2 תצולם בין ינואר ליוני 2021, ועונה 3 תצולם מיוני ועד נובמבר באותה שנה. הסדרה אינה צפויה להמשיך לאחר שתי העונות הללו, מאחר שפטריק סטיוארט התחייב מראש לשלוש עונות בלבד. עקב מגפת הקורונה עוכבו צילומי העונה, אך לאחר שצוות הסדרה, ובראשם פטריק סטיוארט בן ה-80, חוסנו נגד הנגיף, החלו צילומי הסדרה בפברואר 2020. בתחילת 2021 נפוצו שמועות לפיהן בסופו של דבר, בשל האיחוד בין CBS וויאקום, כמו גם בשל התייקרות ההפקה עקב מגבלות הקורונה, תצולם בסופו של דבר רק עונה נוספת אחת, אך בראיון שנערך באפריל מסר השחקן ג'ון דה לנסי ששתי העונות מצולמות במקביל. בספטמבר 2021 הסתיימו צילומי העונה השנייה של הסדרה. ב-5 באפריל, הנחגג על ידי מעריצי הסדרה כ"יום המפגש הראשון", העלתה רשת פראמאונט/CBS טיזר ראשון לעונה השנייה, ובו נשמע קולו של קיו, המציין כי "המבחן לעולם לא נגמר" (The Trial Never Ends), משפט שנאמר על ידי קיו, לפיקארד, בפרק האחרון של "הדור הבא". ב-16 ביוני, המצוין כ"יום קפטן פיקארד", שחררה הרשת טריילר מלא ראשון לעונתה השנייה של הסדרה, בו מופיע לראשונה קיו גם בדמותו הפיזית, ומסביר לקפטן פיקארד שהוא הגיע לסופה של "הדרך שלא לקח" (The Road Not Taken, המתייחס גם לפואמה באותו השם של המשורר רוברט פרוסט), בנוסף מופיעה בו הצהרה לפיה "הזמן נשבר" (Time Has Been Broken), שני רמזים לכך שהעונה תעסוק במסע בזמן ובקיומם של קווי זמן מקבילים. בנוסף שוחרר פוסטר לעונה השנייה, ובו מצוין שהעונה תעלה לשידור בשנת 2022. ב-8 בספטמבר פורסם כי העונה השנייה של הסדרה תופץ בפברואר 2022. ב-18 בינואר פרסם האתר הרשמי של הזיכיון הודעה לפיה העונה תשוב לעונה שנייה ב-3 במרץ ותסתיים ב-5 במאי לאחר עשרה פרקים. גם עונה זו כללה עשרה פרקים. לעונה השנייה ציון מבקרים של 85% באתר רוטן טומטוז, והקונצנזוס בקרב המבקרים אומר שפיקארד מקבל עזרה מכמה דמויות קלאסיות, והסדרה חוזרת למקורות הזיכיון. עם זאת, הצופים דירגו את העונה בציון 26%. מבקרת האתר Collider סיכמה את העונה בביקורת לפרק האחרון בה, וציינה שהסיפור בעונה היה מצוין מתחילתה ועד סופה. היא ציינה עוד שהסיפור התבסס על אלמנטים מהעונה הראשונה, הציג תמונה רחבה יותר של העולם שסביב הגיבורים, ובה בעת חיבר את הסיפור לקאנון הרחב יותר של הזיכיון. השימוש בדמויות היה חכם, באופן שבו כל אחת מהן הניעה את הסיפור המרכזי, ובמקביל קיבלה סיפור שלם משלה, לרבות סגירת מעגל בסיום העונה. באתר IGN קיבלה העונה את הציון 4 מתוך 10. המבקר ציין שהעונה התחילה טוב, וניסתה לשפר את שהיה טעון שיפור בעונה הראשונה, אך מרוב ניסיונות לתת למעריצים את מה שרצו, נפלה למלכודת של מיחזור חומרים קודמים. קשת העלילה העיקרית של פיקארד הדמות נגעה לנבירה במוחו ובילדותו, דרך זיכרונותיו המקוחדקים, במטרה להסביר מדוע הפך לאדם העצור שהוא. המבקר ציין שזו גישה טובה ומעניינת לדמות, אך בשום שלב בעונה היא לא עבדה באמת. המבקר הוסיף שלגבי יתר הדמויות, נראה היה שהן פשוט צועדות במקום וממתינות להיכתב אל מחוץ לתסריט. מבקר האתר Empire נתן לעונה ציון של 3 כוכבים מתוך 5. בסיכום הביקורת ציין שאמנם מדובר באיחוד מרגש עם דמויות ותיקות בזיכיון, אך קשה להשתחרר מהתחושה שכבר היינו במקומות הללו. העונה השלישית היא עונתה האחרונה של הסדרה. לאחר שהשחקן ג'ון דה לנסי מסר בראיון שהוא משתתף בצילומים לשתי עונות במקביל, ב-8 בספטמבר 2021 פורסם רשמית כי הסדרה חודשה לעונה שלישית, ולאחר מכן כי היא בהפקה. צילומי העונה הסתיימו במרץ 2022. מספר מכוכבי העונות הראשונות הודיעו שלא ישתתפו בעונה השלישית. בין השאר אליסון פיל, שגילמה את דמותה של ד"ר אגנס ג'וראטי, סנטיאגו קבררה שגילם את דמותו של קפטן כריסטובל ריוס, איזה בריונס שגילמה מספר דמויות, חלקן ראשיות כמו סוג'י אשה, במהלך שתי העונות הראשונות, אוון אווגורה שגילם את דמותו של אלנור, ואורלה בריידי, שגילמה את דמויותיהן של לאריס וטאלין. במקביל לעזיבת חלק משחקני העונות הראשונות, הודיע האתר הרשמי של הזיכיון כי כוכבי "הדור הבא"; ג'ונתן פרייקס, מרינה סירטיס, ברנט ספיינר, מייקל דורן, גייטס מקפאדן ולוואר ברטון יצטרפו לצוות השחקנים בעונה השלישית והאחרונה של הסדרה. בתו של ברטון, מיקה, תגלם את בתו של לה-פורג'. באוקטובר 2022 הוכרז כי את ואדיק, הנבלית המרכזית בעונה, תגלם השחקנית אמנדה פלאמר, ברנט ספיינר יגלם את דמותו של לור, ודניאל דייוויס ישוב לגלם את דמותו של פרופסור מוריארטי מ"הדור הבא". במהלך כנס קומיק-קון, סן דייגו לשנת 2022, סיפר קורצמן כי האנטגוניסט הראשית בעונה תהיה אישה, וכי הכותבים קיבלו השראה לדמות מדמותו של חאן נוניאן סינג. הטיזר הראשון לעונה הוקרן במהלך כנס קומיק-קון בסן דייגו בחודש יולי 2022. בטיזר נראו דמויותיהן של שחקני "הדור הבא" ושל שחקני "פיקארד" שהמשיכו לעונה השלישית. הטריילר המלא הראשון לעונתה השלישית של הסדרה הוקרן ב-8 בספטמבר 2022, "יום מסע בין כוכבים". בטריילר זה נחשפו לראשונה פרטי עלילה ראשונים, ביניהם העובדה שבוורלי קראשר נקלעת למצוקה ומזעיקה את פיקארד, שמגייס את הצוות המקורי על מנת לצאת לעזרתה, וכן את העובדה שלפחות חלק מהעונה יתרחש על סיפונה של יו.אס.אס. "טיטאן" חדשה. בטריילר השני, שיצא לרשתות החברתיות ב-9 באוקטובר, הוצגו גם דמויותיהם של לור, פרופסור מוריארטי וכן של הנבלית הראשית של העונה שמגולמת על ידי אמנדה פלאמר, ומפקדת על ספינת מלחמה מדגם לא מוכר. נוסף על אלה הופיעה בחטף "אנטרפרייז" חדשה מסדרת "אודיסיי" שמספרה NCC-1701-F. בתחילת חודש אפריל 2023, טרם שידור שני פרקיה האחרונים של הסדרה, הוכרז כי לפני שידור הפרק העשירי והאחרון, יוקרנו שני הפרקים האחרונים של הסדרה בעשרה אולמות איימקס בערים נבחרות בארצות הברית. בניגוד לשתי קודמותיה, זכתה העונה השלישית של הסדרה הן בשבחי המבקרים, והן באהדת הקהל. שמות הפרקים בעברית בסוגריים הם השמות שניתנו להם על ידי שירות פריים וידאו במהלך שידורם בישראל. ביולי 2020 הוכרז כי עונתה הראשונה של הסדרה מועמדת לחמש קטגוריות של פרס אמי. מדובר במספר המועמדויות הגבוה ביותר לו זכתה עונה בסדרת מסע בין כוכבים מאז מסע בין כוכבים: וויאג'ר (8 מועמדויות). בסופו של דבר זכתה העונה רק בפרס אמי אחד מתוך החמישה. כמו כן זכה השחקן הראשי, פטריק סטיוארט, בפרס סאטורן ובפרס בחירת המבקרים. עונתה השנייה של הסדרה הייתה מועמדת לארבעה פרסי אמי, אך לא זכתה באף אחד מהם. בנובמבר 2019 הוציאה חברת IDW את הגיליון הראשון בסדרה מוגבלת שתכלול שלוש חוברות קומיקס בשם "מסע בין כוכבים: פיקארד, הספירה לאחור" (באנגלית: Star Trek: Picard Countdown). עלילת החוברות, המהוות פריקוול לסדרה, מתרחשת בשנת 2385, שנתיים לפני השמדת הכוכב רומולוס בסופר נובה, ו-15 שנה לפני עלילת הסדרה עצמה. אדמירל פיקארד מפקד על ספינת החלל "וריטי" (Verity) שעוסקת בפינוי מושבות רומולאנים מאזור הסכנה. באחת המושבות, המונה כמה אלפי רומולאנים, הוא מגלה גזע מקומי המונה מיליונים, אותו הוא מעוניין לפנות גם כן, וזאת למורת רוחם של הרומולאנים שסבורים שבני הגזע אינם אינטליגנטים דיים כדי להיות ראויים להצלה. בעקבות הוויכוח מושלכים פיקארד והקצינה הראשונה שלו לכלא. המקומיים מתמרדים בעזרת שני סוכני טאל שיאר (לאריס וז'אבן, מי שהפכו בהמשך לסוכני הבית של פיקארד באחוזתו על כדור הארץ) ותוקפים את הרומולאנים. הרומולאנים משדרים אות מצוקה ל"וריטי" שנחלצת לעזרתם, ואז משתלטים עליה במטרה למלט את עצמם מהכוכב, ללא הגזע המקומי. בסופו של דבר, פיקארד בעזרת צוותו, שני סוכני הטאל שיאר והצבא הרומולאני עצמו, מצליחים להשתלט מחדש על ה"וריטי", וההחלטה לפנות את הגזע המקומי מאושררת. באוגוסט 2022 החלה IDW להוציא לאור סדרה מוגבלת נוספת של שלוש חוברות, ששמה "מסע בין כוכבים: פיקארד, סטארגייזר" (באנגלית: Star Trek: Picard Stargazer). עלילת החוברות מתרחשת בפרק הזמן שבין עלילת העונה השנייה לזו של העונה השלישית, ותתמקד בפיקארד, שנאלץ להתמודד עם השלכות של פעולה שביצע בעבר, יחד עם שבע מתשע ובעזרת ה"סטארגייזר" (ספינה שעליה פיקד לפני שהחל לפקד על ה"אנטרפרייז"-D). בפברואר 2022 יצא לאור ספר האודיו "מסע בין כוכבים: פיקארד, שטח ההפקר" (באנגלית: Star Trek: Picard: No Man's Land), תסכית קצר שמספר על עלילותיהן של ראפי ושבע מתשע מפרק הזמן שבין סיום העונה הראשונה לתחילת העונה השנייה. בפברואר 2020 יצא לאור הספר "מסע בין כוכבים: פיקארד, התקווה האחרונה" (באנגלית: Star Trek: Picard, The Last Best Hope), שהיה הספר הראשון בסדרת ספרים נלווית לסדרת הטלוויזיה, בדומה לכל יתר סדרות הלייב אקשן בזיכיון שזכו גם הן לסדרות ספרים נלוות. מדיה וקבצים בנושא מסע בין כוכבים: פיקארד בוויקישיתוף אתר האינטרנט הרשמי של מסע בין כוכבים: פיקארד (באנגלית) אתר האינטרנט הרשמי של מסע בין כוכבים: פיקארד (באנגלית) "מסע בין כוכבים: פיקארד", במסד הנתונים הקולנועיים IMDb (באנגלית) "מסע בין כוכבים: פיקארד", באתר AllMovie (באנגלית) "מסע בין כוכבים: פיקארד", באתר Rotten Tomatoes (באנגלית) "מסע בין כוכבים: פיקארד", באתר Metacritic (באנגלית) "מסע בין כוכבים: פיקארד", במסד הנתונים הקולנועיים KinoPoisk (ברוסית) "מסע בין כוכבים: פיקארד" באתר Memory Alpha אורן בן יוסף, "פיקארד" – התפכחות בעולם ללא אלוהים, באתר סטארבייס972, 4 במאי 2020 "Alex Kurtzman Talks Canon And Patrick Stewart's Influence On Star Trek Picard Show". TrekMovie.com. 3 בינואר 2019. ארכיון מ-2019-03-24. נבדק ב-24 במרץ 2019. {{cite web}}: (עזרה) Couch, Aaron; Goldberg, Lesley (8 בינואר 2019). "'Star Trek' Boss: Picard Leads "Radically Altered" Life in CBS All Access Series". The Hollywood Reporter. ארכיון מ-2019-01-09. נבדק ב-24 במרץ 2019. {{cite web}}: (עזרה) EXCLUSIVE: Alex Kurtzman and Heather Kadin on that Nickelodeon STAR TREK Show, If We’ll See a DISCOVERY Movie, PICARD Season 2 (!), and Much More, Ken Reilly, October 7, 2019, TrekCore,com Andreeva, Nellie (4 במרץ 2019). "Santiago Cabrera & Michelle Hurd To Co-Star In 'Star Trek' Jean-Luc Picard Series On CBS All Access". Deadline Hollywood. ארכיון מ-2019-03-05. נבדק ב-24 במרץ 2019. {{cite web}}: (עזרה) "Brent Spiner, Jeri Ryan, and Jonathan Frakes Set to Return for "Star Trek: Picard"". StarTrek.com. 20 ביולי 2019. נבדק ב-20 ביולי 2019. {{cite web}}: (עזרה) Thorne, Will (17 באפריל 2019). "'Star Trek' Jean-Luc Picard Series Adds Three to Cast". Variety. ארכיון מ-2019-04-17. נבדק ב-17 באפריל 2019. {{cite web}}: (עזרה) Boucher, Jeff (13 במרץ 2019). "'Star Trek': Evan Evagora Joins Picard Show As Series Regular". Deadline Hollywood. ארכיון מ-2019-03-20. נבדק ב-20 במרץ 2019. {{cite web}}: (עזרה) Otterson, Joe (19 ביוני 2018). "Alex Kurtzman Sets Five-Year CBS TV Studios Pact, Will Oversee Expanded 'Star Trek' Universe". Variety. ארכיון מ-21 ביולי 2018. נבדק ב-21 ביולי 2018. {{cite web}}: (עזרה) Andreeva, Nellie (19 ביוני 2018). "Alex Kurtzman To Shepherd 'Star Trek' Franchise Expansion Under New 5-Year Overall Deal With CBS TV Studios". Deadline Hollywood. ארכיון מ-2018-06-19. נבדק ב-5 באוגוסט 2018. {{cite web}}: (עזרה) Goldberg, Lesley (19 ביוני 2018). "Alex Kurtzman Inks $25M Overall Deal Extension With CBS TV Studios, Will Expand 'Star Trek' TV Franchise". The Hollywood Reporter. ארכיון מ-2018-06-19. נבדק ב-24 במרץ 2019. {{cite web}}: (עזרה) James Hibberd, 'Star Trek' Showrunner Discusses 'Strange New Worlds' Plan, Evolving Q for 'Picard', April 12, 2021, The Hollywood Reporter Alter, Ethan (31 בינואר 2019). "Patrick Stewart teases return of Jean-Luc Picard, says new 'Star Trek' series 'is a 10-hour movie'". Yahoo!. ארכיון מ-2019-01-31. נבדק ב-24 במרץ 2019. {{cite web}}: (עזרה) Andreeva, Nellie (4 באוגוסט 2018). "Patrick Stewart To Star In New 'Star Trek' Series As Jean-Luc Picard On CBS All Access". Deadline Hollywood. ארכיון מ-2018-08-04. נבדק ב-4 באוגוסט 2018. {{cite web}}: (עזרה) Evans, Greg (24 בספטמבר 2018). "Patrick Stewart Tweets Photo Of 'Star Trek' Writers: 'Journey Has Begun'". Deadline Hollywood. ארכיון מ-2018-09-24. נבדק ב-24 בספטמבר 2018. {{cite web}}: (עזרה) Ulster, Laurie (6 באוקטובר 2018). "Exclusive: Star Trek Executive Producers Reveal Picard Series Production Details". TrekMovie.com. ארכיון מ-2019-01-27. נבדק ב-24 במרץ 2019. {{cite web}}: (עזרה) Hibberd, James (10 בדצמבר 2018). "Star Trek producer explains how Picard spin-off will be 'extremely different'". Entertainment Weekly. ארכיון מ-2018-12-11. נבדק ב-24 במרץ 2019. {{cite web}}: (עזרה) O'Connell, Michael (דצמבר 4, 2018). "David Nevins Touts More 'Star Trek,' Streaming Stats and Backend's Endurance". The Hollywood Reporter. ארכיון מ-דצמבר 5, 2018. נבדק ב-מרץ 23, 2019. "Patrick Stewart Says Star Trek Picard Series Is Set Up To Run Three Seasons". TrekMovie.com. 4 בפברואר 2019. ארכיון מ-2019-02-10. נבדק ב-24 במרץ 2019. {{cite web}}: (עזרה) Kayla Iacovino (Febuary 10, 2019), Did Sonequa Martin-Green Just Reveal The Title Of The Star Trek Picard Show?, TrekMovie.com Pascale, Anthony (4 במרץ 2019). "More Production Details For Star Trek Picard Series Emerge, Including Possible Title". TrekMovie.com. ארכיון מ-2019-03-05. נבדק ב-24 במרץ 2019. {{cite web}}: (עזרה) May 16, 2019, Official tweet regarding name and logo, Star Trek Official Twitter account Ordoña, Michael (9 במאי 2019). "'Star Trek' was canceled 50 years ago. Now, the franchise is flying warp speed ahead". Los Angeles Times. ארכיון מ-2019-05-09. נבדק ב-11 במאי 2019. {{cite web}}: (עזרה) Nellie Andreeva, 'Star Trek: Picard’: Michael Chabon Named Showrunner Of CBS All Access Series, Deadline, June 27 2019 STAR TREK: PICARD Official Trailer (2020) Patrick Stewart https://www.hollywoodreporter.com/live-feed/star-trek-discovery-casts-david-ajala-as-team-teases-season-3-time-jump-1225849 Boucher, Geoff (9 בנובמבר 2018). "'Star Trek': Michael Chabon "Thrilled" To Be On-Board With Patrick Stewart & 'Calypso' Short". Deadline Hollywood. ארכיון מ-2018-11-14. נבדק ב-24 במרץ 2019. {{cite web}}: (עזרה) Pascale, Anthony (15 באפריל 2019). "Interview: Jonathan Frakes Talks "Ambitious" Picard Show And 'Star Trek: Discovery' Growing Its Beard". TrekMovie.com. ארכיון מ-2019-04-16. נבדק ב-16 באפריל 2019. {{cite web}}: (עזרה) Anthony D'Alessandro, Geoff Boucher, Alex Kurtzman On Rebuilding ‘Star Trek’ For The Next Generation, Directing ‘Discovery’ & Progress With ‘Picard’ – Crew Call Podcast, Deadline, June 17 2019 Miller, Liz Shannon (31 בינואר 2019). "The Future of 'Star Trek': How the Picard and Michelle Yeoh Spin-Offs Will Relate to 'Discovery'". IndieWire. ארכיון מ-2019-02-03. נבדק ב-24 במרץ 2019. {{cite web}}: (עזרה) Lovett, Jamie (22 באפריל 2019). "'Star Trek': Picard Series Begins Filming". Comicbook.com. נבדק ב-22 באפריל 2019. {{cite web}}: (עזרה)תחזוקה - ציטוט: url-status (link) Patten, Dominic (10 בדצמבר 2018). "Patrick Stewart's 'Star Trek' Series, 'Mayans M.C.' & 'Why Women Kill' Score Tax Credits From California". Deadline Hollywood. ארכיון מ-2018-12-10. נבדק ב-10 בדצמבר 2018. {{cite web}}: (עזרה) Porter, Rick (1 במרץ 2019). "'Star Trek': Patrick Stewart Series Taps 'Discovery' Veteran to Direct". The Hollywood Reporter. ארכיון מ-2019-03-02. נבדק ב-24 במרץ 2019. {{cite web}}: (עזרה) Tweet regarding end of filming, Hanelle Culpepper's official Twitter account https://twitter.com/jonathansfrakes/status/1141006549004894208?s=19 Tweet regarding end of filming], Jonathan Frakes' official Twitter account Announcment about Bell exclusive airing rights on Star Trek's official Instagram page Cynthia Littleton, Amazon Nabs International Rights to CBS’ Jean-Luc Picard ‘Star Trek’ Series, May 13, 2019, Variety Patrick Stewart announces deal with Amazon on Star Trek's official Instagram page Star Trek: Picard, official trailer, on Amazon Prime YouTube channel טריילר מלא ראשון לסדרה, ערוץ היוטיוב של פריים וידאו טריילר שני לסדרה, ערוץ היוטיוב של פריים וידאו טיזר טריילר שני לסדרה, ערוץ היוטיוב של Trek Central Dominic Patten, December 16 2019, ‘Star Trek: Picard’ Renewed For Season 2 Ahead Of Series Debut On CBS All Access Next Month, Deadline.com Brian Gahllagar, Star Trek: Picard's Patrick Stewart hints more characters from Star Trek: The Next Generation may appear, January 13, 2020, Daily Mail Nellie Andreeva, December 10 2019, ‘The Amazing Adventures of Kavalier & Clay’ Limited Series Set At Showtime As Part Of Michael Chabon & Ayelet Waldman CBS TV Studios Overall Deal Daniel Montgomery, ‘Star Trek: Short Treks’ producer Alex Kurtzman hopes his Emmy nomination will lead to more ‘amazing experiments’ (EXCLUSIVE VIDEO INTERVIEW), August 11, 2020, Gold Derby Adam Vary, Patrick Stewart Invites Whoopi Goldberg to Join 'Star Trek: Picard' Season 2, January 22, 2020, Variety.com George Marston, LeVar Burton in talks for return to 'Star Trek: Picard', April 21 2020, Space.com Q Returns to Star Trek: Picard, Star Trek official Website Alexsandra Del Rosario, ‘Star Trek: Picard’: Annie Wersching To Recur As Borg Queen For Season 2 Of Paramount+ Series, September 2, 2021, Deadline Anthony Pascale, Interview: Jonathan Frakes Talks Directing ‘Star Trek: Picard’ Season 2; Wants More Riker-Troi Family, September 29, 2020, TrekMovie.com Mike Chinstroker, Video Interview: Evan Evagora (Elnor, Star Trek Picard), November 21, 2020, Pod Syndicate DarkUFO, Star Trek: Picard - Renewed for a 3rd Season, October 21, 2020, SpoilerTV Adam B. Vary, Inside the ‘Star Trek’ Universe of New Shows and Kids’ Fare on Paramount Plus, Febuary 24, 2021, Variety.com Roxie Pell, Patrick Stewart Receives COVID-19 Vaccine Prior To Picard Season 2, January 23, 2021, Screen Rant Dusty Stoew, Star Trek: Picard Showrunner Confirms Season 2 Has Begun Filming, Febuary 16, 2021, Screen Rant John de Lancie Reveals He Is Shooting Two Seasons’ Worth Of A “Very Different Q” For ‘Star Trek: Picard’, April 30, 2021, TrekMovie.com ‘Star Trek: Picard’ Wraps Production On Season 2, Moving On To Season 3, September 3, 2021, TrekMovie.com The Pegasus, הפרק ה-12 בעונתה השביעית של הדור הבא Season 2 of Star Trek: Picard Drops First Trailer, Star Trek's Official Website Brand-New Trailer for Season Two of Star Trek: Picard Revealed During Star Trek Day, September 8, 2021, StarTrek.com The Star Trek Universe Celebrates 2022 with New Premiere Dates, Season Pickups, January 18, 2022, StarTrek.com STAR TREK: PICARD: SEASON 2, in Rotten Tomoatoes Maggie Lovitt, ‘Star Trek: Picard’ Season 2 Finale Review: Even Gods Have Favorites, May 5, 2022, Collider Scott Collura, Star Trek: Picard - Full Season 2 Review, May 5, 2022, IGN James Dyer, Star Trek: Picard – Season 2 Review, March 3, 2022, Empire ציוץ של Christopher Monfette ברשת החברתית אקס (טוויטר), 8 במרץ 2022 Matthew Mahler, Exclusive: Alison Pill Won't Be in Star Trek Picard: Season 3, May 2, 2022, MovieWeb Santiago Cabrera Departue Message on Instagram Isa Briones Departue Message on Instagram Adam Holmes, Following Star Trek: Picard Season 2 Finale, Three More Actors Confirm They Won't Be Back For Season 3, May 7, 2022, CinemaBlend Orla Brady Departue Message on Instagram WATCH: A Special Announcement About Star Trek: Picard Season 3, StarTrek.com Alter, Ethan (11 ביוני 2022). "LeVar Burton reveals the 'heated' conversations around his appearance on 'Reading Rainbow': 'Representation matters'". Yahoo!. ארכיון מ-11 ביוני 2022. נבדק ב-12 בספטמבר 2022. {{cite web}}: (עזרה) Samantha Coley, 'Star Trek: Picard' Season 3 Introduces Amanda Plummer as the Ultimate Villain, October 8, 2022, Collider Dominic Patten, ‘Star Trek: Picard’ Unveils Final Season Teaser Trailer & ‘TNG’ Portraits To Hall H – Comic-Con, July 24, 2022, Deadline James Whitbrook, Star Trek: Picard's First Season 3 Trailer Gives Us an Old Crew and a New Ship, September 8, 2022, Gizmodo Cheryl Eddy, Bid Star Trek: Picard a Supersized Farewell by Watching the Finale in Imax, April 11, 2023, Gizmodo Star Trek: Picard (2023), Season 3, Rotten Tomatoes Pascale, Anthony (24 באוגוסט 2022). "Interview: 'Star Trek: Picard' Showrunner Talks Brent Spiner's Mysterious Character, And Hopes For A Spin-off". TrekMovie.com. נבדק ב-11 בספטמבר 2022. {{cite web}}: (עזרה) "Star Trek: Picard Season 3 (2022 - 2023)". Writers Guild of America. נבדק ב-11 בספטמבר 2022. {{cite web}}: (עזרה) "Emmys 2020: List of Nominations". Variety. 28 ביולי 2020. ארכיון מ-28 ביולי 2020. נבדק ב-1 באוגוסט 2020. {{cite web}}: (עזרה) "Critics' Choice Super Awards". Critics' Choice Super Awards. 19 בנובמבר 2020. נבדק ב-19 בנובמבר 2020. {{cite web}}: (עזרה) The Saturn Awards Annual Nominations The 46th Annual Saturn Awards winners have been announced Star Trek: Discovery And Picard Win 3 Saturn Awards — Including Best Actor, Best Supporting Actor, Best Sci-Fi TV Series, October 27, 2021, TrekNews.com "'Star Trek: Picard' And 'Strange New Worlds' Pick Up 5 Emmy Nominations". Trek Movie. 12 ביולי 2022. נבדק ב-14 ביולי 2022. {{cite web}}: (עזרה) Moye, Clarence (11 ביולי 2023). "2023 Hollywood Critics Association TV Awards: 'Yellowjackets,' 'The Boys' Lead All Nominees with 14 Nominations". Awards Daily. ארכיון מ-11 ביולי 2023. נבדק ב-11 ביולי 2023. {{cite web}}: (עזרה) Lynette Rice, Patrick Hipes, Primetime Emmy Awards Nominations: The Complete List, July 12, 2023, Deadline Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) "Star Trek: Picard & Strange New Worlds Nab 8 Super Award Nominations -->". Critics' Choice Super Awards. 7 במרץ 2024. נבדק ב-8 במרץ 2024. {{cite web}}: (עזרה) 2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית) Jeff Spry, 'Star Trek: Picard - Stargazer' puts Jean-Luc back in command in new IDW comic series, June 14, 2022, Space Star Trek: Picard: No Man's Land, Simon & Schuster Star Trek: Picard: The Dark Veil, Simon & Schuster Website Star Trek: Picard: Rogue Elements, Simon & Schuster Website Star Trek: Picard: Second Self, Simon & Schuster Website Star Trek: Picard: Firewall, Simon & Schuster Website